
· Cadrul Legislativ

Conform legii, serviciul de iluminat public face parte din sfera serviciilor comunitare de utilităţi publice şi cuprinde totalitatea acţiunilor şi activităţilor de utilitate publică şi de interes economic şi social-general, desfăşurate la nivelul unităţilor administrativ- teritoriale sub conducerea, coordonarea şi responsabilitatea autorităţilor administraţiei publice locale, în scopul asigurării iluminatului public.
Legislaţia naţională răspunde obiectivelor europene comune şi respectă principiile enunţate în directive, precum:
· Legea nr. 51/2006 a serviciilor comunitare de utilităţi publice republicată, cu modificările şi completările ulterioare;
· Legea nr. 230/2006 a serviciului de iluminat public, cu modificările şi completările ulterioare;
· Legea 220/2008 pentru stabilirea sistemului de promovare a producerii energiei din surse regenerabile de energie, republicată, cu modificările şi completările ulterioare;
· Legea nr. 139/2010 de modificare şi completare a Legii nr. 220/2008 pentru stabilirea sistemului de promovare a producerii energiei electrice din surse regenerabile de energie;
· OUG nr. 124/2001 privind înfiinţarea, organizarea şi funcţionarea Fondului Român pentru Eficienţa Energiei;
· Ordonanţa nr. 89/2004 privind unele măsuri pentru constituirea şi utilizarea eficientă a veniturilor cu destinaţie specială în sectorul energetic, cu modificările şi completările ulterioare;
· O.U.G. nr. 33/2007 privind modificarea şi completarea Legii energiei electrice nr. 13/2007 şi Legii gazelor nr. 351/2004;
· H.G. nr. 409/2009 pentru aprobarea Normelor metodologice de aplicare a OG nr. 22/2008 privind eficienţa energetică şi promovarea utilizării la consumatorii finali a resurselor regenerabile de energie;
· H.G. nr. 745/2007 pentru aprobarea Regulamentului privind acordarea licenţelor în domeniul serviciilor comunitare de utilităţi publice;
· HG nr. 553/2007 privind modificarea şi completarea Regulamentului pentru acordarea licenţelor şi autorizaţiilor în sectorul energiei electrice, aprobat prin H.G. 540/2004;
· H.G. nr. 890/2003 privind aprobarea Foii de parcurs din domeniul energetic din România;
· H.G. nr. 638 /2007 privind deschiderea integrală a pieţei de energie electrică şi gaze naturale;
· Ordonanţa de urgenţă nr. 88/2011 privind modificarea şi completarea Legii nr. 220/2008 pentru stabilirea sistemului de promovare a producerii energiei din surse regenerabile de energie;
· H.G. nr. 750/2008 pentru aprobarea Schemei de ajutor de stat regional privind valorificarea resurselor regenerabile de energie, cu modificările şi completările ulterioare;
· Hotărârea nr. 1349/2009 pentru modificarea anexei la H.G. nr. 718/2008 privind aprobarea schemei de ajutor de stat pentru dezvoltarea regională durabilă şi reducerea emisiilor şi a anexei Ia Hotărârea Guvernului nr. 750/2008 pentru aprobarea Schemei de ajutor de stat regional privind valorificarea resurselor regenerabile de energie;
· Ordonanţă de urgenţă nr. 88/2011 privind modificarea şi completarea Legii nr. 220/2008 pentru stabilirea sistemului de promovare a producerii energiei din surse regenerabile de energie;
· Ordinul ANRSC nr. 77/2007 privind aprobarea Normelor metodologice de stabilire, ajustare sau modificare a valorii activităţilor serviciului de iluminat public;
· Ordinul ANRSC nr. 86/2007 pentru aprobarea Regulamentului-cadru al serviciului de iluminat public;
· Ordinul ANRSC nr. 87/2007 pentru aprobarea Caietului de sarcini-cadru al serviciului de iluminat public;
· H.G 745/2007 privind aprobarea regulamentului privind acordarea licenţelor în domeniul serviciilor comunitare de utilităţi publice, cu modificările şi completările ulterioare ;
· Directiva 2012/27/UE a Parlamentului European şi a consilului din 25 octombrie 2012 privind eficienţa energetică, de modificare a Directivelor 2009/125/CE şi 2010/30/UE şi de abrogare a Directivelor 2004/8/CE si 2006/32/C.
Standarde şi normative referitoare la calitatea construcţiei aparatelor de iluminat:
· CEI EN 60598-1 - 2005/05 (CEI 34-21 VII ed.);
· CEI EN 60598-2-1 -1997/10 (CEI 34-23 II ed.);
· CEI EN 60598-2-3 - 2003/10 (CEI 34-33II ed.);
· CEI EN 55015- 2008/04 (CEI 110-2 VI ed.);
· CEI EN 61000-3-2-2007/04 (CEI 110-31IV ed.);
· CEI EN 61000-3-3/A1 - 2002/05 (CEI 110-28IV);
· CEI EN 61000-3-3 -1997/06 (CEI 110-281 ed.);
· CEI EN 61547-1996/04 (CEI 34-75);
· CEI EN 61547/A1-2001/08 (CEI 34-75 VI);
· Directivele 2006/95/CE - Joasă Tensiune, 2002/95/CE RoHS şi 2002/96/CE - DEEE pentru aparatele de iluminat
· SR-EN13201 Standard Iluminat Public, partea a Il-a Cerinţe de performanţă.
· SR 13433/1999: Iluminatul căilor de circulaţie: Condiţii de iluminat pentru căi de circulaţie destinate traficului rutier, pietonal şi/sau cicliştilor şi tunelurilor/pasajelor subterane rutiere; standard român.


· ABREVIERI UTILIZATE ÎN PREZENTUL STUDIU

A.N.R.E. - Autoritatea Naţională de Reglementare în domeniul Energiei
A.N.R.S.C. - Autoritatea Naţională de Reglementare pentru Serviciile Comunitare de Utilităţi Publice
C.D.D. - Clemă de derivaţie
H.G. - Hotărâre de guvern
I.I.D. - întreţinere, înlocuire, Dezvoltare I.N.S. - Institutul Naţional de Statistică
LED - Light emitting diode - Diode luminoscente
O.L.E.D. - Organic light emitting diode
O.U.G. - Ordonanţa de urgenţă a guvernului
P.O.S. MEDIU - Programul operaţional sectorial de mediu 
P.R.B. - Platformă ridicătoare cu braţ
S.I.P. - Sistem de iluminat public 
S.R.- Sistem de referinţă
S.S.L. - Solid State Lightning
S.S.M. - Securitate şi sănătate în muncă
T.V.A. - Taxa pe valoare adaugată 
TYIR - Cablu aluminiu torsadat
UAT. - Unitate administrativ – teritorială
U.M. - Unitate de măsură
	




1. Consideraţii generale privind serviciul de iluminat public

		Serviciul de iluminat public reprezintă activitatea de utilitate publica si de interes economic si social general, aflata sub autoritatea Consiliului local si care are drept scop asigurarea iluminatului rutier, pietonal, arhitectural, ornamental (parcuri, pieţe, zone de agrement) şi ornamental festiv precum si întreţinerea si menţinerea acestuia, prestata in perimetrul Comunei NICOLAE BĂLCESCU.
		Serviciul de iluminat public se realizează prin intermediul unei infrastructuri tehnico-edilitare specifice, denumita  in continuare sistem de iluminat public.
 		Sistemul de iluminat public constituie un ansamblu tehnologic şi funcţional, alcătuit din construcţii, instalaţii şi echipamente specifice, care cuprinde:
    a) reţele electrice de joasă tensiune aeriene sau subterane, destinate iluminatului public;
    b) stâlpi de susţinere a reţelei, respectiv a corpurilor de iluminat, destinaţi iluminatului public;
    c) puncte de aprindere aflate în posturi de transformare şi cutii de distribuţie aeriene, terane sau subterane, destinate exclusiv iluminatului public;
    d) echipamente de comandă, automatizare, măsurare şi control;
    e) corpuri (aparate)  de iluminat, console şi accesorii.   
		Iluminatul public reprezintă unul dintre criteriile de calitate ale civilizaţiei moderne. El are rolul de a asigura atât orientarea şi circulaţia în siguranţă a pietonilor şi vehiculelor pe timp de noapte, cât şi crearea unui ambient corespunzător în orele fără lumină naturală.

Principalele funcţiuni ale iluminatului public sunt:
· Securitatea traficului rutier;
· Securitatea persoanelor şi bunurilor;
· Ambianţă şi confort;
· Estetică arhitectonica;
		Iluminatul public trebuie să îndeplinească condiţii prevăzute de normele luminotehnice, fiziologice, de siguranţă a circulaţiei, şi de estetică arhitectonică, în condiţiile: utilizării raţionale a energiei electrice, reducerii costului investiţiilor şi reducerii cheltuielilor anuale de exploatare şi întreţinere a instalaţiilor de iluminat public.
		Realizarea unui iluminat corespunzător, determină în special reducerea cheltuielilor indirecte, reducerea numărului de accidente pe timp de noapte, reducerea riscului de accidente rutiere, reducerea numărului de agresiuni contra persoanelor, îmbunătăţirea climatului social şi cultural prin creşterea siguranţei activităţilor pe durata nopţii.
		Studiile efectuate pe plan mondial arată o îmbunătăţire continuă a nivelului tehnic al instalaţiilor de iluminat public. Creşterea nivelului de iluminare determină creşterea nivelului investiţiilor şi conduce la reducerea pierderilor indirecte datorate evenimentelor rutiere. Astfel experienţa unor ţări vest europene arată că pe durata nopţii, riscul de accidente este de 1,6 ori mai mare faţă de zi şi cu o gravitate mult mai mare (numărul de morţi de 5,4, iar numărul de răniţi de 2,1 ori mai mare faţă de lumina naturală).
		Asigurarea unui iluminat corespunzător, poate conduce la o reducere cu 30% a numărului total de accidente pe timp de noapte pentru drumurile rurale. Totodată, iluminatul corespunzător al trotuarelor, sau partii carosabile de circulatie (unde nu sunt trotuare), reduce substanţial numărul de agresiuni fizice, conducând la creşterea încrederii populaţiei pe timp de noapte şi circulaţia în condiţii de siguranţă.
		Din cele prezentate se poate concluziona că cele mai importante criterii pentru obţinerea unui ilumint performant sunt:
· Nivelul luminanţei carosabilului;
· O slabă orbire datorată corpurilor de iluminat utilizate;
· O bună uniformitate a luminanţei carosabilului;
· Nivelul luminatiei trotuarelor.
		O altă componentă a sistemului de iluminat, pe lângă iluminatul public este iluminatul decorativ, prin cele două componente ale sale – iluminat arhitectural al clădirilor de patrimoniu şi iluminat ornamental festiv cu ocazia sarbatorilor de iarna, de Pasti sau cu ocazia unor manifestari cultural-artistice in zilele festive ale comunei.
		Dacă în cazul iluminatului public stradal şi pietonal, predomină utilul şi eficienţa energetică, în iluminatul ornamental, predominant este frumosul şi simţul estetic. Iluminatul ornamental este în sarcina exclusivă a administratiei locale, în acest caz nemaiexistând puncte comune cu instalaţiile furnizorului de energie (in cazul nostru Delgaz Grid). 
		Chiar dacă consumul de energie electrică a crescut cu mult după 1989, sistemul de iluminat public din localitatea NICOLAE BĂLCESCU, necesită eforturi importante pentru creşterea parametrilor luminotehnici, energetici şi economici, pentru că nivelurile de luminanţă şi iluminare pe baza cărora sunt proiectate instalaţiile nu mai corespund normelor naţionale şi internaţionale de iluminat stabilite de Norma CIE 115/1995 – Comisia Internaţională de Iluminat precum şi de SR 13433/1999 standard român pentru iluminat.
		În Norma C.I.E. (Comisia Internaţionala de Iluminat) nr.115/1995 se recomanda, pentru realizarea unor sisteme de iluminat corespunzătoare destinate drumurilor, utilizarea a cinci clase ale sistemelor de iluminat, M1,…., M5.
		Atribuirea unei anumite clase a sistemului de iluminat unui tip de cale de circulaţie (drum) se face în funcţie de următorii factori: intensitatea traficului, complexitatea configuraţiei caii de rulare, controlul traficului, separarea anumitor benzi de circulaţie destinate altor categorii de participanţi la trafic (tabelul 1)
    1. Intensitatea traficului rutier se refera la valoarea numărului de vehicule pe ora, banda si sens, care circula pe un drum.
    2. Complexitatea configuraţiei drumului se refera la infrastructura, modificări ale traficului si vecinătăţi. Factorii de care trebuie sa se tina seama sunt: numărul de benzi de circulaţie de pe fiecare sens, panta drumului, indicatoare si panouri de semnalizare rutiera.
    3. Controlul traficului se refera la existenta indicatoarelor si a panourilor de semnalizare rutiera, existenta semafoarelor. Acolo unde acestea lipsesc, controlul traficului se apreciază a fi scăzut si invers.
    4. Separarea anumitor benzi de circulaţie destinate altor categorii de participanţi la trafic se refera la benzile de circulaţie, special destinate unei anumite categorii, cum ar fi: camioane, autobuze, biciclete, pietoni.
	
Tabelul 1.
Clasele sistemelor de iluminat pentru diferite tipuri de cai de circulaţie

	Caracteristicile cailor de circulatie
	Clasa sistemului de iluminat corespunzator

	Cai de circulatie destinate traficului cu viteza mare de deplasare, cu sensuri de circulatie separate, fara intersectii si cu controlul accesului (autostrazi, cai de circulatie expres).                     
 Intensitatea traficului si complexitatea configuratiei rutiere:                     Ridicate                                                                                                           Medii                                                                                                         Scazute 
	                                             



M1
M2
M3

	Cai de circulatie destinate traficului de mare viteza, cu doua sensuri de circulatie.                                                                                                Controlul traficului si separarea benzilor de circulatie:                            Scazute                                                                                                    Ridicate
	


M1
M2

	Cai de circulatie urbane cu trafic important, cai de circulatie radiale.                                                                         Controlul traficului si separarea benzilor de circulatie:                            
Scazute                                                                                                     
Ridicate
	

M2
M3

	Cai de circulatie urbane cu trafic mai putin important si de acces în zonele rezidentiale.                                                                                    Controlul traficului si separarea benzilor de circulatie:                                                            Scazute                                                                                                   Ridicate
	


M4
M5



		Pentru a realiza un ambient luminos corespunzător, sistemele de iluminat destinate cailor de circulaţie, trebuie sa ia în consideraţie următorii factori:
· nivelul de luminanţa si uniformitatea distribuţiei luminanţei pe suprafaţa drumului;
· nivelul de iluminare al vecinătăţilor;
· limitarea orbirii de inconfort si incapacitate;
· ghidajul vizual.


		Primii trei factori din enumerarea de mai sus pot fi controlaţi prin valori limita, date de clasele sistemelor de iluminat M1,….,M5, aceste valori fiind recomandate de C.I.E.. 

		În tabelul 2 sunt prezentate valorile recomandate pentru cele cinci clase ale sistemului de iluminat.






Tabelul 2.
Valorile mărimilor de referinţă (Lm , U0 , Ul , TI, SR)

	Clasa sist. de iluminat
	Domeniul de aplicare

	
	Toate caile de circulaţie
	Toate caile de circulaţie

	Cai de circulaţie fără intersecţii
	Cai de circulaţie cu trotuar neluminat 

	
	 Lm                                       s cd/m2 t                                     val. admisa 
	U0                       val. min.
	TI%                                     val. max.
	Ul                        val. min.
	SR*                                             val. min.

	M1
	2
	0,4
	10
	0,7
	0,5

	M2
	1,5
	0,4
	10
	0,7
	0,5

	M3
	1
	0,4
	10
	0,5
	0,5

	M4
	0,75
	0,4
	15
	-
	-

	M5
	0,5
	0,4
	15
	-
	-


	
	Precizări asupra nivelului de iluminare:
		Pentru anumite zone destinate circulaţiei rutiere cum ar fi intersecţii cu alte cai de circulaţie sau cai ferate, pieţe, pasaje, sensuri giratorii nesemanlizate si zone destinate circulaţiei pietonale, unde viteza de deplasare a observatorului este relativ mica în comparaţie cu cea din circulaţie rutiera, care sta la baza calculului sistemelor de iluminat este iluminarea.
		Zonele periculoase sunt zonele în care traficul rutier este îngreunat de prezenta unui număr mare de autovehicule, pietoni, biciclişti si alţi participanţi la trafic, sau zone în care caile de circulaţie se îngustează datorita reducerii numărului de benzi de circulaţie. În aceste zone, posibilitatea de apariţie a coliziunilor între autovehicule sau între autovehicule si ceilalţi participanţi la trafic, este mare.
		În funcţie de tipul zonei periculoase, C.I.E. recomanda sase clase ale sistemelor de iluminat C0,….,C5 (tabelul 3).
		Pentru o zona periculoasa importanta, clasa sistemului de iluminat C (i-1) este superioara (din punct de vedere al cerinţelor luminotehnice impuse) clasei sistemului de iluminat al celui mai important drum ce se intersectează si căreia îi corespunde clasa sistemului de iluminat M i.
Tabelul 3. 
Clasele sistemelor de iluminat pentru diferite tipuri de zone
	Tipul 
zonei periculoase
	Clasa sistemului de iluminat corespunzator

	Intersectii de doua sau mai multe cai de circulatie, rampe, zone în care se face reducerea numarului de benzi de circulatie
	
C (i – 1) =Mi


	Intersectii cu cai ferate sau cu linii de tramvai:                                                    - simple   
- complexe
	
Ci = Mi
C (i-1) = Mi

	Sensuri giratorii fara semnalizare rutiera:                          
- compexe sau mari                                                       
- de complexitate medie                                                  
- simple sau mici
	
C1
C2
C3

	Zone aglomerate (în care traficul se desfasoara greu):         
- complexe sau mari                                                             
- de complexitate medie                                                      
- simple sau mici
	
C1
C2
C3


		Condiţiile luminotehnice impuse de clasele sistemelor de iluminat C0,….,C5, sunt prezentate în tabelul 4
Tabelul 4. 
Condiţii luminotehnice impuse de clasele sistemelor de iluminat C

	Clasa sistemului de iluminat
	Em    slxt
val. admisa
	U0  (E)
val. minima

	                C0
	50,0
	0,4

	C1
	30,0
	0,4

	C2
	20,0
	0,4

	C3
	15,0
	0,4

	C4
	10,0
	0,4

	C5
	7,5
	0,4



ZONE PENTRU PIETONI
		Necesităţile vizuale ale pietonilor diferă mult de cele ale conducătorilor auto, deoarece viteza de deplasare este mai mica, timpul de adaptare vizuala este mai mare si obiectele aflate în apropiere sunt mai importante decât cele aflate la distanta.
		Realizarea unui ambient luminos corespunzător, are ca urmare descurajarea crimei asupra persoanelor si proprietarilor, mărind securitatea zonei si a vecinătăţilor acesteia. Acest lucru este posibil prin alegerea unei clase a sistemului de iluminat corespunzătoare, conform tabelului 5.
 
Tabelul 5. 
Clasele sistemelor de iluminat pentru diferite tipuri de cai de circulatie
destinate pietonilor si biciclistilor

	Caracteristicile cailor de circulaţie pentru
pietoni sau biciclişti
	Clasa sistemului de iluminat corespunzător

	- foarte importante
	P1

	- greu de utilizat de pietoni sau biciclişti pe timpul nopţii
	P2

	- moderat utilizate de pietoni sau biciclişti pe timpul nopţii 
	
P3

	- rar utilizate de pietoni sau biciclişti pe timpul nopţii, în zone rezidenţiale
	
P4

	- rar utilizate de pietoni sau biciclişti pe timpul nopţii în zone rezidenţiale, importante arhitectural
	
P5

	- foarte rar utilizate de pietoni sau biciclişti pe timpul nopţii în zone rezidenţiale, importante arhitectural
	
P6

	- unde exista numai ghidaj vizual provenit de la C.I.L. existente
	
P7




Valorile iluminărilor recomandate de Comisia Internaţionala de Iluminat pentru clasele P1,…., P7 sunt date în tabelul 6.


Tabelul 6. 
Valorile nivelurilor de iluminare pentru clasele sistemului de iluminat (P)

	Clasa sistemului de iluminat
	                      Em
slxt
val. admisa
	Emin
slxt
val. minima

	P1
	20,0
	7,5

	P2
	10,0
	3,0

	P3
	7,5
	1,5

	P4
	5,0
	1,0

	P5
	3,0
	0,6

	P6
	1,5
	0,2

	P7
	fără valoare impusa
	fără valoare impusa



		Concluzia importantă care se desprinde din studiul surselor de iluminat este că, din punct de vedere al eficienţei luminoase si a considerentelor economice, se impune folosirea lămpilor economice sau a lampilor cu LED, din urmatoarele considerente. Recomandarea este sa fie lampi cu LED, avind in vedere tendinta de scadere a preturilor la aceste produse si eficienta ridicata a acestora.
· dimensiuni mult mai mici; 
· indicele de redare al luminii suficient pentru iluminatul public;
· consum energetic redus
		Din studiul corpurilor de iluminat exterioare stradale, ambientale sau ornamentale se impune utilizarea celor cu grade ridicate de protecţie la pătrunderea prafului şi a umidităţii, cu grad ridicat de rezistenţă la şocuri şi vibraţii, compensate din punct de vedere electric, protejate cu siguranţe fuzibile şi deconectare de la tensiune în caz de deschidere (voită sau accidentală). De asemenea corpurile cu reflector continuu geometric şi dispersor antistrălucire aduc un avantaj atât luminotehnic cât şi estetic.
Până în anii 1990, mărimea de referinţă pentru analiza sistemelor de iluminat era iluminarea. Studiile de specialitate precizează că nivelul de iluminare poate constitui o mărime de bază corectă numai în aprecierea sistemului de iluminat exterior in care elementul în mişcare este omul. Această limitare de domeniu se explică prin faptul că iluminarea caracterizează modul  în care o sursă de lumină “vede” o anumită suprafaţă, fără a ţine  cont de elementul subiectiv ce îl constituie percepţia vizuală a unei suprafeţe luminate.
		Această mărime ia în considerare modul în care conducătorul unui vehicul percepe razele de lumină reflectate de suprafaţa unui drum, în funcţie de caracteristicile sursei de lumină şi de îmbrăcămintea drumului. Luminanţa evaluează modul în care  ochiul uman, din poziţia de conducător de autovehicul vede o suprafaţă de referinţă plasată la o distanţă cuprinsă între 60-160m.
O altă anomalie în analiza sistemelor de iluminat de până în anii 1990 era că se aveau în vedere doar aspectele cantitative ale sistemelor de iluminat, cele calitative rămânând în plan secundar.
Pentru modernizarea efectivă a sistemelor de iluminat, trebuie să fie luate în calcul şi distribuţia luminanţelor în planul orizontului util şi în câmpul vizual precum şi ghidajul vizual (pentru sistemele de iluminat rutier) cât şi cele legate de culoarea luminii (redarea culorii şi culoarea aparentă) mai ales pentru iluminatul decorativ (ornamental şi arhitectural).
În ceea ce priveşte distribuţia luminanţelor, pentru evitarea orbirii psihologice este necesară realizarea unei uniformităţi în limite diferite şi anume uniformitatea generală (pe planul drumului) trebuie să fie de cel puţin 0,4 iar uniformitatea longitudinală (măsurată în lungul axului unui culoar) să fie de cel puţin 0,5.
Pentru evitarea orbirii directe fiziologice provocate de sursele de lumină, se vor folosi corpuri de iluminat cu unghi de protecţie mare, astfel încât la unghiuri de privire normale, sursa să nu fie văzută.

2. Prezentarea sistemului de iluminat din comuna NICOLAE BĂLCESCU, județul BACĂU

		Sistemul de iluminat public existent în comuna NICOLAE BĂLCESCU a fost proiectat pe baza normelor prevăzute de Ordinul 437/1976, norme care puneau accent pe reducerea la maxim a consumului de energie electrică .
		Com.  NICOLAE BĂLCESCU  este situata in zona centrală a județului, imediat la sud de municipiul Bacău, pe malul drept al Bistriței și Siretului, la confluența celor două râuri care se află în lacul de acumulare Galbeni, aflat la limita estică a comunei, străbătută de șoseaua națională DN2, care leagă Bacăul de Focșani si se invecineaza:
· la nord- teritoriul administrativ al municipiului Bacău;
· la nord- vest - comuna Sărata;
· la nord- est - comuna Letea Veche;
· la est - comuna Tamași;
· la sud-est - comuna Gioseni
· la sud - comuna Faraoani;
· la vest - comuna Livezi.

		Comuna  NICOLAE BĂLCESCU  are o suprafata de 58,13 km2 si 7.169 locuitori. 
		Astăzi, comuna este amplasată în centrul judeţului Bacău şi este străbătută de DN2/E85 Bacău-Adjud şi de calea ferată Roman-Bacău-Adjud.
		Relieful comunei este reprezentat de o îmbinare armonioasă între coline şi lunci, pornind de la măgurile înalte ale Culmii Pietricica şi terminând cu albia râului Siret, fiind un loc perfect de recreere atât pentru împătimiţi ai peisajelor fluviale, cât şi pe cei ai versanţilor însoriţi. Flora este caracterizată de vegetaţia spontană specifică silvostepei şi pădurilor de foioase, acestea din urmă acoperind aproximativ 1.350 ha din suprafaţa totală a comunei, iar fauna cuprinde specii de animale adaptate acestui tip de relief. 
		Clima este specifică culoarelor depresionare şi dealurilor joase, cu influenţe scandinavo-baltice, fiind întâlnit foarte des fenomenul de ceaţă, iar zona este pretabilă în special pădurilor, păşunilor, fâneţelor şi culturilor agricole de grâu, orz, secară, porumb şi cartof. De asemenea, zona este foarte bine reprezentată din punct de vedere hidrografic, cuprinzând în afară de râul Siret atât reţele de ape permanente, precum pâraiele Bahna, Bezedea, Sarata, Sarata Băi, Bălţata, Gropilor şi Valea Seacă, cât şi cursuri temporare, precum părăul Buchila, care are caracter torenţial. Pe teritoriul comunei se află şi Lacul Galbeni, rezultat al unui amplu program de amenajare hidrotehnică a râurilor Siret şi Bistriţa, dat în folosinţă în 1983.
		Situatia retelei de iluminat public din comuna Nicolae Bălcescu, este asemanatoare cu retelele de iluminat public din Romania, adica pe stilpi comuni cu reteaua de distributie a energiei electrice, avand conductorul de faza pentru iluminat public separat, dar conductorul de nul, comun cu reteaua de distributie. Punctele de aprindere pentru iluminat public sunt in cutiile de distributie a posturilor de transformare ale distribuitorului de energie electrica, sau pe stilpii speciali,repartizate astfel:
· Începând cu anii 1990 s-a trecut la înlocuirea lămpilor cu vapori de mercur, cu lămpi cu vapori de sodiu de înaltă presiune mai ales pe arterele din categoriile M1 şi M2 (cu trafic mare şi mediu), investiţii realizate la acea dată de Electrica.
		Din păcate, însă, datorită faptului că aria de alegere a corpurilor de iluminat, în perioada 1990-1997 era limitată, mult mai mică decât cea de acuma, s-au achiziţionat corpuri de iluminat mai puţin performante (ne referim la caracteristicile reflectorului şi difuzorului, precum şi la gradele relativ mici de protecţie a compartimentului optic şi aparataj).

		Dupa anul 2006, dupa promulgarea Legii nr. 51/2006 – privind serviciile de utilitati publice si a Legii nr. 230/2006 – privind serviciul de iluminat public, comunitatile locale au inceput sa schimbe corpurile de iluminat si lampile, in vederea obtinerii unui iluminat performant.
Si in comuna Nicolae Bălcescu, autoritatile publice au inlocuit in mare parte corpurile vechi tip IRE sau lampile cu vapori de mercur sau cu vapori de sodiu, cu corpuri noi, echipate cu lampi performante, initial cu lampi economice. Aceste lampi au avantajul de a consuma foarte putina energie electrica, dar performantele de iluminare, nu se ridica la standardele de iluminare acceptate. De aceea, in ultimii ani, Primaria comunei Nicolae Bălcescu, a decis sa inlocuiasca toate corpurile de iluminat existente, cu corpuri de iluminat cu lampi LED, la fel de economice dar cu performante de iluminare superioare.
In ceea ce priveste reteaua de iluminat public, aceasta e compusa din conductor clasic funie aluminiu montat de distribuitorul de energie electrica si conductor TYIR 16, montat de distribuitorul de energie electrica sau de primarie. In prezent, exista un sistem de iluminat public functional, amplasat in vecinatatea cailor de circulatie rutiere si pietonale. Nu exista interferente cu retele edilitare existente. In acest moment, situatia se prezinta astfel: 
Se observa ca puterea disponibila este foarte mica. Acest lucru va conduce la efectuarea unor investitii, în cazul în care se vor efectua extinderi.
		Reteaua de iluminat public se prezinta astfel:
Situatia corpurilor de iluminat din comuna NICOLAE BĂLCESCU: Am facut un inventar amanuntit al lampilor, deoarece  orice modernizare a Sistemului de iluminat are ca obiect, lampile.
		Din cele prezentate, se observa ca in comune si orasele mici, deci si in comuna NICOLAE BĂLCESCU, Sistemul de iluminat public si Sistemul de distributie a energiei electrice, coexista, existind interferente intre ele. Din acest motiv, Autoritatea Nationala de Reglementare in Domeniul Energiei (ANRE) si Autoritatea Nationala De Reglementare pentru Serviciile Comunitare de Utilitati Publice (ANRSC), au emis Ordinul comun nr. 93/2007, pentru aprobarea Contractului-cadru privind folosirea infrastructurii Sistemului de distributie a energiei electrice, pentru realizarea Serviciului de iluminat public. Acest ordin prevede preluarea in mod gratuit de la distribuitorul de energie electrica, de catre autoritatile publice locale, a elementelor care constituie Sistemul de iluminat public, si utilizarea in mod gratuit, a elementelor Sistemului de distributie a energiei electrice a elementelor comune. Ordinul prevede ca punctele de delimitare intre cele doua sisteme sunt clemele si implicit contactele electrice, la care se racordeaza coloanele de alimentare a corpurilor de iluminat public, in reteaua aeriana.
In concluzie, Sistemul de iluminat public din comuna NICOLAE BĂLCESCU, prin grija autoritatilor locale, este in curs de modernizare si se impune ca in anii ce urmeaza, sa se mai faca anumite investitii.

1. Finalizarea inlocuirii corpurilor de iluminat, cu corpuri de iluminat cu lampi LED.
2. Imbunatatirea nivelului de luminozitate longitudinala prin monarea de corpuri de iluminat pe fiecare stalp existent 
3. Scoaterea blocurilor de masura si a punctelor de aprindere din cutiile de distributie a distribuitorului de energie electrica, in cutii de distributie apartinind primariei.

3. Evaluarea energetică a sistemului actual de iluminat public existent

		Având în vedere resursele bugetare limitate ale administraţiei locale, se recomandă o analiză detaliată a investiţiilor şi a soluţiilor tehnice în ceea ce priveşte iluminatul public local. în acest sens, prin prezentul studiu s-a realizat o analiză a costurilor pe 5 ani a mentenanţei şi consumului de energie electrică pentru corpurile de iluminat existente precum şi costurile de achiziţie, mentenanţă şi consum de energie electrică pentru corpuri de iluminat de tip LED. 
		In urma calculelor efectuate a rezultat un timp mediu de funcţionare al sistemului de iluminat public din comuna NICOLAE BĂLCESCU de circa 4.150 h/an, şi un tarif mediu pentru un an de zile de 0,662 lei per kW/h.
In ultimii cinci ani, cheltuielile legate de mentenanţa sistemului de iluminat public actual au fost de aproximativ 27.000 lei/an fara TVA.
Consumul mediu de energie electrică pe o perioadă de 5 ani, a corpurilor de iluminat existente, se prezintă astfel:
Vc(lei) = Ec(kW/h) X Pflei)
Ec(kW/h) = Pt(W) X t (h)
Unde:
□	Vc = valoarea consumului de energie electrică pe un an;
□	Pt = puterea totală a tuturor lămpilor existente;
□	t = timpul mediu de funcţionare al iluminatului public într-un an;
□	P = tariful mediu al energiei electrice într-un an.
Ec = 13.435 (W) x 4.200 (h) = 13,43 (kW) x 4.200 (h) = 56.427 (kW/h);
Vc = 56.427 (kW/h) X 0,456 (lei) = 25.730 lei - reprezintă costul consumului mediu de energie electrică pe un an de zile.

Total cheltuieli cu energia electrică consumată de corpurile de iluminat existente pentru o perioadă de 5 ani = 128.653 lei.

Total cheltuieli pentru o perioadă de 5 ani cu sistemul de iluminat public = 128.653 lei + 135.000 lei = 263.653 lei.

4. Evaluarea cheltuielilor pentru o perioada de 5 ani dupa inlocuirea corpurilor de iluminat exterior existente cu cele de tip LED

		Având în vedere că reţeaua electrică de distribuţie a energiei electrice din localitatea NICOLAE BĂLCESCU, având conductoarele de tip TYIR (torsadată), sau clasică cu nul comun şi stâlpii existenţi pe care sunt montate corpurile de iluminat, aparţine Delgaz Grid, singura opţiune de modernizare a sistemului de iluminat public este înlocuirea corpurilor de iluminat existente, care în proporţie de 70% au un grad mare de uzură, sunt ineficiente din punct de vedere al nivelului iluminatului pe care îl pot asigura şi consumul de energie electrică al tuturor lămpilor este mare.
Pentru înlocuirea corpurilor de iluminat existente, acest studiu prezintă două scenarii cu privire la analiza costurilor de achiziţie şi a eficienţei luminoase.

Înlocuirea corpurilor de iluminat existente cu corpuri de tip LED de 22W, 30 W, 150 W, 53 W, 60W


	Tip lampă                             (sursă iluminat)                         AUDIT
	Putere nominală
	Cantitate
	Putere instalată unitară
	Putere totală  instalată

	
	
	
	
	
	

	
	W/buc
	buc
	W/buc
	W
	

	Ec
	55
	22
	56
	1.232
	

	Mercur
	125
	3
	141
	423
	

	 
	 
	 
	 
	 
	

	TOTAL
	25
	 
	1.655
	

	
	
	
	
	
	
	
	

	 Tip lampă                             (sursă iluminat)                         PROPUSĂ
	Putere nominală PROPUSĂ
	Cantitate
	Putere instalată unitară PROPUSĂ
	Putere totală  instalată
	

	
	
	
	
	
	

	
	W/buc
	buc
	W/buc
	W
	

	 
	22
	537
	22
	11814
	

	
	30
	10
	30
	300
	

	
	150
	65
	150
	9750
	

	
	53
	9
	53
	477
	

	
	60
	1
	60
	60
	

	TOTAL
	622
	 
	22401
	

	
	
	
	
	
	
	
	

	Procent reducere consum de energie:
	 
	 
	 
	54,68%
	

	
	
	
	
	
	
	
	

	Specificaţie
	Puterea instalată W
	Ore funcţionare
	Valoare RON/an                   fără TVA
	

	
	
	
	
	

	Situaţia actuală
	1.655
	4.200,00
	3.771,89
	

	Situaţia propusă
	22401
	4.200,00
	1.709,32
	

	Diferenţă
	905
	 
	2.062,57
	




	Denumire achiziţie
	Preţ lei 
(făra TVA)
	Preţ total lei (fără TVA)

	Corp iluminat LED 30W (cu accesorii de montaj si manopera)
	980,84
	22.286,16

	Consolă 
	
	

	Brăţări de fixare pe stâlp 
	
	

	Lucrări de montare 
	
	

	Lucrări de demontare corpuri iluminat existent 
	
	

	Clemă cu dinţi CDD pentru reţea torsada 
	
	

	Cablu de legătură MyyM 2 x 1,5 mmp 
	
	

	TOTAL
	
	24.521



		Datorită numărului mare de ore de funcţionare ale acestor tipuri de corpuri de iluminat şi garanţia oferită de 5 ani, mentenanţa pe durata celor 5 ani calculaţi se consideră ca fiind 0 lei.

Consumul mediu de energie electrică pe 5 ani, a corpurilor de iluminat LED 30W, se prezintă astfel:
VcQei) = Ec(kW/h) X P(lei)
Ec(kW/h) = Pt(W) Xt (h)
Unde:
Vc = valoarea consumului de energie electrică pe un an;
Pt - puterea totală a tuturor lămpilor existente; t = timpul mediu de funcţionare al iluminatului public într-un an;
P = tariful mediu al energiei electrice într-un an.
Ec = 12.660 (W) X 4.200 (h) = 12.66 (kW) X 4.200 (h) = 53.172 (kW/h)
Vc = 53.172 (kW/h) X 0,456 (lei) = 24.246 lei
Total cheltuieli cu energia electrică consumată de corpurile de iluminat existente pentru o perioadă de 5 ani = 121.232 lei.
Total cheltuieli cu mentenanţa sistemului de iluminat public actual pentru o perioadă de 5 ani = 135.000 lei
Total cheltuieli pentru o perioadă de 5 ani cu sistemul de iluminat public = 121.232 lei + 135.000 lei = 256.232 lei.

		Înlocuirea lămpilor stradale tradiţionale cu lămpi de iluminat stradal cu LED prezintă mai multe avantaje, după cum urmează:
· Timpi de pornire şi respectiv oprire din momentul alimentarii, aparatelor de iluminat cu led lumineaza practic instantaneu la intensitatea maxima fara a avea intarzieri si suporta foarte bine regimurile pornit-oprit, spre deosebire de lampile cu vapori metalici sau cele cu vapori cu sodiu;
· Durata îndelungată de viaţă, de 100.000 ore, pentru o scadere a gradului de iluminate la 80%;
· Economie de energie electrică cu până la 50-80%;
· Eficienta luminoasa: sistemele cu LED-uri produc mai multa lumina pe watt consumat decat lampile obisnuite. Controlul strict al dispersiei luminii realizat prin sistem optic cu lentile pentru focalizarea fasciculului de lumina de forma dreptunghiulara asigura nepoluarea luminoasa. Lentilele au rolul de a reduce pierderile de lumina si elimina riscul de orbire provocat de stralucirea luminilor.
· Culoarea: pot emite nuanta de lumina-culoarea dorita fiind utilizarea unor filtre de culoare. Lumina calda, neutra sau rece obtinuta, este foarte apropiata de lumina naturala, arata adevarata culoare a obiectelor si sporeste confortul si vizibilitatea pe timp de noapte.
· Tensiunea de alimentare: aparatele de iluminat cu LED lucreaza la o tensiune de alimentare normala de 230V;
· Intensitatea luminoasa: fiecare modul are o intensitate luminoasa constanta indiferent de fluctuatiile tensiunii de retea;
· Factorul de putere: sistemele LED au factorul de putere mai mare de 0,98 (acesta este 0,5 pentru lampile cu sodiu) ceea ce reduce substrantial pierderile suplimentare in retea si se obtine reducerea consumului de energie electrica.
· Impactul asupra mediului: implementarea solutiilor cu LEDuri pentru iluminat implica si o serie de beneficii in domeniul mediului si dezvoltarii durabile.
· Consumul redus cu peste 50 % contribuie la reducerea poluarii si la conservarea combustibililor fosili tinand cont ca peste 70% din energia electrica consumata in romania este produss prin tehnologii de ardere a combustibililor fosili cu efecte dezastruoase asupra mediului;
· Durata de viata de 3 ori mai mare duce la reducerea deseurilor provenite de la lampile uzate.

5. Activităţi de exploatare şi întreţinere a Instalaţiilor de Iluminat public și iluminat festiv
Operaţiile de exploatare vor cuprinde:
· lucrări operative constând dintr-un ansamblu de operaţii şi activităţi pentru supravegherea permanentă a instalaţiilor, executarea de manevre programate sau accidentale pentru remedierea deranjamentelor şi urmărirea comportării în timp a instalaţiilor;
· revizii tehnice constând dintr-un ansamblu de operaţii şi activităţi de mică amploare executate periodic pentru verificarea, curăţarea, reglarea, eliminarea defecţiunilor şi înlocuirea unor piese, având drept scop asigurarea funcţionării instalaţiilor până la următoarea lucrare planificată;
· reparaţii curente constând dintr-un ansamblu de operaţii executate periodic, în baza unor programe, prin care se urmăreşte readucerea tuturor părţilor instalaţiei la parametrii proiectaţi, prin remedierea tuturor defecţiunilor şi înlocuirea părţilor din instalaţie care nu mai prezintă un grad de fiabilitate corespunzător.

		In cadrul reviziilor tehnice se vor executa cel puţin următoarele operaţii:
· revizia corpurilor de iluminat şi a accesoriilor [balast, igniter, condensator, siguranţă, etc.];
· revizia tablourilor de distribuţie şi a punctelor de conectare/deconectare;
· revizia liniei electrice aparţinând sistemului de iluminat public.

		La lucrările de revizie tehnică ce privesc corpurile de iluminat, pentru verificarea bunei funcţionări se lucrează cu linia electrică sub tensiune, aplicându-se măsurile specifice de protecţie a muncii în cazul lucrului sub tensiune.

		La întreţinerea şi revizia tablourilor electrice de alimentare, distribuţie, conectare/ deconectare se vor realiza următoarele operaţii:
· înlocuirea siguranţelor necorespunzătoare;
· înlocuirea contactoarelor şi a dispozitivelor de automatizare defecte;
· înlocuirea, după caz, a uşilor tablourilor de distribuţie;
· refacerea inscripţionărilor, dacă este cazul.

		La revizia reţelei electrice de joasă tensiune destinată iluminatului public se realizează următoarele operaţiuni:
· verificarea traseelor şi îndepărtarea obiectelor străine;
· verificarea stării conductoarelor electrice;
· refacerea legăturilor la izolatoare sau a legăturilor fasciculelor torsadate, dacă este cazul;
· verificarea stării izolatoarelor şi înlocuirea celor defecte;
· strângerea sau înlocuirea clemelor de conexiune electrică, dacă este cazul;
· verificarea instalaţiei de legare la pământ (legătura conductorului electric de nul de protecţie la armătura stâlpului, legătura la priza de pământ, etc.);
· măsurarea rezistenţei de dispersie a reţelei generale de legare la pământ 

		Reparaţiile curente se execută la:
· corpuri de iluminat şi accesorii;
· tablouri electrice de alimentare, distribuţie şi conectare/deconectare;
· reţele electrice de joasă tensiune aparţinând sistemului de iluminat public. 

		Periodicitatea reviziilor tehnice pentru corpurile de iluminat este conform normativelor tehnice în vigoare sau în funcţie de specificaţiile fabricantului.

Persoanele decidente de la nivelul Consiliului Local Nicolae Balcescu împreună cu organele de poliţie vor stabili, în funcţie de condiţiile locale, gradul de intensitate a traficului pentru fiecare cale de circulaţie, locurile şi intersecţiile cu grad mare de periculozitate, precum şi marile aglomerări urbane.
Gradul de intensitate a traficului se determină in funcţie de numărul de vehicule/oră şi bandă astfel:
· foarte intens, peste 600, corespunzând clasei sistemului de iluminat Ml;
· intens, între 360 şi 600, corespunzând clasei sistemului de iluminat M2;
· mediu, între 160 şi 360, corespunzând clasei sistemului de iluminat M3;
· redus, între 30 şi 160, corespunzând clasei sistemului de iluminat M4;
· foarte redus, sub 30, corespunzând clasei sistemului de iluminat M5. 

		Periodicitatea reparaţiilor curente pentru tablourile electrice de alimentare, distribuţie, conectare/deconectare şi reţelele electrice de joasă tensiune destinate iluminatului public este de 3 ani, iar pentru corpurile de iluminat este de 2 ani.
		Încă din faza de proiectare a unei instalaţii de iluminat este adesea posibil să se aleagă componentele, sistemele care vor conduce la activităţi de întreţinere minime:
· Prin alegerea de aparate cu durata mare de viaţă şi cu etanşeitate ridicată a compartimentului optic;
· Prin reducerea numărului de variante de echipare din schemă;
· Prin folosirea de aparate de iluminat cu puţine componente, şi care pot fi manevrate cu uşurinţă manual sau înlocuite;
· Când este posibil să se utilizeze suprafeţe cu finisaje care rămân curate timp îndelungat sau sunt uşor de curăţat;
· Planificarea unei activităţi de întreţinere uşoară (acces, tipul sculelor, disponibil de piese de schimb);
· Pregătirea unei scheme de întreţinere cât mai complete, inclusiv cu instrucţiuni;
· Organizarea unui flux informaţional eficient (feedback-uri ale greşelilor, dificultăţilor şi a defectelor);
· Inspectarea stării suporţilor (stâlpi, console) şi a nivelului coroziunii. 

Activitatea de Relamping
		Costurile de înlocuire a lămpilor cuprind costul lămpilor propriu-zise şi costul muncii depuse, care include costurile privind comandarea, aprovizionarea, stocarea, instalarea, etc.
		Costurile cu munca efectuată depind de sistemul de înlocuire adoptat şi de accesibilitatea la aparatele de iluminat, alternativele fiind următoarele:
· înlocuirea corectivă, constă în înlocuirea fiecărei lămpi defecte;
· înlocuirea preventivă, constă în înlocuirea "în grup” a tuturor lămpilor defecte sau bune în acelaşi timp, care corespunde de regulă duratei de viaţă economică a lămpilor;
· înlocuirea combinată.
		Este foarte important ca în locurile unde prin defectarea unei lămpi se pune în pericol siguranţa sau securitatea în deplasare a utilizatorilor, aceasta să fie înlocuită imediat. Cum deteriorarea fluxului luminos al lămpii, constituie o sursă de risipă a energiei, asigurarea unui serviciu de întreţinere corect conduce la un ciclu de viaţă eficient al acesteia.
		Personalul de deservire se compune din toţi salariaţii care deservesc instalaţiile aferente infrastructurii serviciului de iluminat public, având ca sarcină de serviciu principală supravegherea funcţionării şi executarea de manevre în mod nemijlocit la un echipament, într-o instalaţie sau într-un ansamblu de instalaţii.
		Subordonarea pe linie operativă şi tehnico-administrativă, precum şi obligaţiile, drepturile şi responsabilităţile personalului de deservire operativă se trec în fişa postului şi în regulamentele/procedurile tehnice interne.
		Locurile de muncă în care este necesară desfăşurarea activităţii se stabilesc de operator în procedurile proprii, în funcţie de:
· gradul de periculozitate a instalaţiilor şi al procesului tehnologic;
· gradul de automatizare a instalaţiilor;
· gradul de siguranţă necesar în asigurarea serviciului;
· necesitatea supravegherii instalaţiilor;
· existenţa unui sistem de transmisie a datelor şi a posibilităţilor de executare a manevrelor de la distanţă;
· posibilitatea intervenţiei rapide pentru prevenirea şi lichidarea incidentelor şi avariilor.
		In funcţie de condiţiile specifice de realizare a serviciului, operatorul poate stabili ca personalul să-şi indeplinească atribuţiile de serviciu prin supravegherea mai multor instalaţii amplasate în locuri diferite.
		Principalele lucrări ce trebuie cuprinse în fişa postului personalului de deservire, privitor la exploatare şi execuţie, constau în:
· supravegherea instalaţiilor;
· controlul curent al instalaţiilor;
· executarea de manevre;
· lucrări de întreţinere periodică;
· lucrări de întreţinere neprogramate;
· lucrări de intervenţii accidentale.

		Lucrările de întreţinere periodice sunt cele prevăzute în instrucţiunile furnizorilor de echipamente, regulamente de exploatare tehnică şi în lnstrucţiunile/procedurile tehnice interne şi se execută, de regulă, fără întreruperea furnizării serviciului.
		Lucrările de întreţinere curentă neprogramate se execută în scopul prevenirii sau eliminării deteriorărilor, avariilor sau incidentelor şi vor fi definite în fişa postului şi în instrucţiunile de exploatare.

		Analiza şi evidenţa incidentelor şi avariilor in scopul creşterii siguranţei în funcţionare a serviciului de iluminat şi a continuităţii acestuia, operatorii vor întocmi proceduri de analiză operativă şi sistematică a tuturor evenimentelor nedorite care au loc în instalaţiile de iluminat, stabilindu-se măsuri privind creşterea fiabilităţii echipamentelor şi schemelor tehnologice, îmbunătăţirea activităţii de exploatare, întreţinere, reparaţii şi creşterea nivelului de pregătire şi disciplină a personalului.

		Evenimentele ce se analizează se referă, în principal, la:
· defecţiuni curente;
· deranjamente din reţelele de transport şi de distribuţie a energiei electrice, indiferent dacă acestea sunt destinate exclusiv instalaţiilor de iluminat sau nu;
· incidentele şi avariile;
· limitările ce afectează continuitatea sau calitatea serviciului de iluminat, impuse de anumite situaţii existente la un moment dat

		Analizele incidentelor sau avariilor vor fi efectuate imediat după producerea evenimentelor respective de către factorii de răspundere ai operatorului, de regulă, împreună cu cei ai autorităţilor administraţiei publice locale.

		Operatorul are obligaţia ca cel puţin trimestrial să informeze autorităţile administraţiei publice locale asupra tuturor avariilor care au avut loc, concluziile analizelor şi măsurile care s-au luat

		Evidenţierea defecţiunilor şi deteriorărilor se face şi în perioada de probe de garanţie şi punere în funcţiune după montare, înlocuire sau reparaţie capitală.

		Fişele de incidente şi de echipament deteriorat reprezintă documente primare pentru evidenţa statistică şi aprecierea realizării indicatorilor de performanţă. 

		Păstrarea evidenţei se face la operator pe toată perioada cât acesta operează.

6. Tipuri de gestiune

		Serviciile de iluminat public se organizează şi funcţionează în conformitate cu respectarea principiilor stabilite de Legea nr. 51/2006 privind serviciile comunitare de utilităţi publice republicată şi Legea nr. 230/2006 a serviciului de iluminat public, şi trebuie să asigure satisfacerea următoarelor cerinţe:

· ridicarea gradului de civilizaţie;
· a confortului şi a calităţii vieţii;
· creşterea gradului de securitate individuală şi colectivă în cadrul colectivităţi lor locale;
· asigurarea siguranţei circulaţiei rutiere şi pietonale.

Gestiunea serviciului de iluminat public se realizează prin următoarele modalităţi:
· gestiune directă;
· gestiune delegată.

		In cazul gestiunii delegate, autoritatea admimistraţiei publice locale transferă, în baza unui contract prin care se deleagă gestiunea, unui operator cu statut de societate comercială cu capital public, privat sau mixt, sarcinile şi responsabilităţile proprii cu privire la prestarea serviciului, precum şi exploatarea şi administrarea sistemului de iluminat public, în condiţiile legii.

		Tipul contractului de delegare a gestiunii, forma, conţinutul şi anexele acestuia se stabilesc potrivit prevederilor Legii nr. 51/2006 şi corespunzător legislaţiei aplicabile fiecărei modalităţi de delegare a gestiunii serviciului, în funcţie de regimul juridic ce urmează a fi adoptat pentru delegarea gestiunii.
		In acest sens, potrivit art 29 alin. (8), prevede faptul ca, Contractul de delegare a gestiunii serviciilor de utilităţi publice poate fi:
  a) contract de concesiune de servicii;
  b) contract de achiziţie publică de servicii.

iar alin. (9) stabileste ca 
„În cazul serviciilor de utilităţi publice, astfel cum sunt definite la art. 1 alin. (2), procedura de atribuire a contractelor de delegare a gestiunii se stabileşte, după caz, în baza prevederilor Legii nr. 98/2016, Legii nr. 99/2016 şi Legii nr. 100/2016” 

ceea ce conduce la faptul, ca avand in vedere faptul ca valoarea mentenantei si a intretinerii este de 135.000 lei fara TVA in 5 ani se poate aplica procedura de cumparare directa in conformitate cu Legea nr. 98/2016.

		Prin excepţie de la procedurile de atribuire sus menţionate, contractul de delegare a gestiunii se atribuie direct:
· operatorilor regionali înfiinţaţi de unităţile administrativ-teritoriale, membre ale unor asociaţii de dezvoltare intercomunitară cu obiect de activitate serviciile de utilităţi publice;
· operatorilor cu statut de societăţi comerciale înfiinţaţi, după intrarea în vigoare a Legii nr. 51/2006, prin reorganizarea pe cale administrativă, a fostelor regii autonome de interes local ori a serviciilor publice de interes local şi care au avut în administrare şi exploatare bunuri, activităţi sau servicii de utilităţi publice. 

		Serviciul de iluminat public face parte din sfera serviciilor comunitare de utilităţi publice, aflate sub coordonarea autorităţii naţionale de reglementare (ANRSC) şi în consecinţă, operatorii vor fi atestaţi de către această instituţie.

Criteriile care vor sta la baza atribuirii vor fi, în condiţiile legii, următoarele:

· eficienţă economică şi management performant;
· suma investiţiilor propuse;
· preţul prestaţiilor, costul lor de utilizare;
· valoarea tehnică;
· modul de rezolvare a obligaţiilor privind protecţia mediului şi a problemelor sociale;
· garanţiile profesionale şi financiare propuse de către fiecare ofertant.

Operatorul trebuie să respecte următoarele condiţii:

· obţinerea licenţei de operare de la ANRSC în termen de 90 de zile de la data semnarii contractului de delegare;
· continuitatea din punct de vedere cantitativ şi calitativ;
· adaptabilitate la cerinţele concrete, diferenţiate în timp şi spaţiu, ale comunităţii locale;
· satisfacerea judicioasă, echitabilă şi nepreferenţială a tuturor membrilor comunităţii locale, în calitatea lor de utilizatori ai serviciului;
· administrarea şi gestionarea serviciului în interesul comunităţilor locale;
· respectarea reglementărilor specifice în vigoare din domeniul transportului, distribuţiei şi utilizării energiei electrice;
· respectarea standardelor minimale privind iluminatul public, prevăzute de normele interne şi de cele ale Uniunii Europene în acest domeniu.

	În conformitate cu Legea nr. 230/2006 a serviciului de iluminat public, cu modificarile si completarile ulterioare, cu privire la finanţarea serviciului de iluminat public:

a) în vederea asigurării continuităţii serviciului de iluminat public, autorităţile administraţiei publice locale, respectiv asociaţiile de dezvoltare comunitară, au responsabilitatea planificării şi urmăririi lucrărilor de investiţii necesare asigurării funcţionării sistemului în condiţii de siguranţă şi Ia parametrii ceruţi prin prescripţiile tehnice; tn acest scop se vor întocmi programe de investiţii bazate pe planificarea multianuală a investiţiilor şi ţinându-se seama de etapele procesului bugetar, în conformitate cu reglementările legale.

b) Cuantumul şi regimul taxelor speciale necesare asigurării finanţării serviciului de iluminat public se stabilesc fn conformitate cu prevederile legale în vigoare.

c) Structura şi nivelul taxelor speciale vor fi stabilite astfel încât:
· să acopere costul efectiv al prestării serviciului;
· să asigure prestarea serviciului de iluminat public la nivelurile de calitate şi indicatorii de performanţă stabiliţi de consiliile locale prin caietul de sarcini, regulamentul serviciului de iluminat public şi prin contractele de delegare a gestiunii, după caz;
· să asigure realizarea unui raport calitate-cost cât mai bun pentru serviciul de iluminat public prestat pe perioada angajată şi asigurarea unui echilibru între riscurile şi beneficiile asumate de părţile contractante;
· să asigure întreţinerea şi exploatarea eficientă a bunurilor aparţinând domeniului public şi privat al unităţilor administrativ-teritoriale, afectate serviciului de iluminat public;
· să încurajeze investiţiile de capital;
· să respecte şi să asigure autonomia financiară a operatorului 

ART. 35
(1) Finanţarea cheltuielilor curente de funcţionare şi de exploatare a serviciului de iluminat public se asigură din veniturile proprii ale operatorilor.
(2) Veniturile proprii ale operatorilor provin din:
a) alocaţii bugetare, în cazul gestiunii directe;
b) încasarea de la autorităţile administraţiei publice locale, în calitate de reprezentante ale comunităţilor locale beneficiare ale serviciului de iluminat public, a sumelor reprezentând contravaloarea serviciului prestat; în cazul gestiunii delegate.
(3) Sumele necesare finanţării funcţionării şi exploatării serviciului de iluminat public se prevăd în bugetele locale şi se aprobă odată cu acestea, prin hotărâre a consiliilor locale, a Consiliului General al Municipiului Bucureşti sau a asociaţiilor de dezvoltare comunitară, după caz.
(4) Finanţarea investiţiilor pentru dezvoltarea, funcţionarea şi exploatarea serviciului de iluminat public din bugetele locale se face în baza hotărârii consiliilor locale, a Consiliului General al Municipiului Bucureşti sau a asociapilor de dezvoltare comunitară; după caz, potrivit legii.
(5) Sursele de finanţare a lucrărilor de investipi se asigură potrivit prevederilor Legii nr. 51/2006.
(6) Hotărârile de dare în administrare, respectiv contractele de delegare a gestiunii, vor prevedea sarcinile concrete ce revin autorităpîor administrapei publice locale, respectiv operatorului, in ceea ce priveşte finanţarea şi realizarea investipilor.
(7) Bunurile rezultate din investipiîe pentru reabilitarea, modernizarea p dezvoltarea infrastructurii specifice sistemelor de iluminat public, care se realizează din fonduri proprii ale operatorilor, rămân în proprietatea acestora pe toată durata contractului de delegare a gestiunii, dacă la încheierea acestuia nu s-a convenit altfel şi dacă, conform legii, nu fac parte din categoria bunurilor publice; în contractul de delegare a gestiunii se va preciza modul de repartie a bunurilor realizate la încetarea contractului.
(8) în scopul atragerii de fonduri pentru modernizarea, extinderea sau reabilitarea sistemului de iluminat public, precum şi pentru eficientizarea serviciului de iluminat public, operatorul va putea constitui garanţii asupra dreptului de a exploata bunurile publice existente sau nou-create, cu aprobarea titularului dreptului de proprietate.

Conform legislaţiei în vigoare, serviciul de iluminat public are caracter permanent, fapt care impune alocarea resurselor necesare funcţionării în condiţii optime a acestuia, şi are ca scop satisfacerea nevoilor colectivităţii locale, şi a sumelor necesare realizării investiţiilor de modernizare şi dezvoltare, astfel încât acest serviciu să poată să fie asigurat pe întreg arealul unităţii administrativ-teritoriale, cu respectarea cerinţelor privind normele economice, de siguranţă şi de mediu.

Deoarece prestaţiile care se efectuează pentru menţinerea iluminatului public la parametrii cantitativi şi calitativi în acord cu normele în vigoare, au caracter global, fiind în interesul întregii comunităţi, finanţarea activităţilor specifice se face prin instituirea unor taxe speciale, colectate atât de populaţie, cât şi de la agenţi economici.

Cuantumul taxelor percepute pentru asigurarea iluminatului public trebuie să fie fundamentat, în aşa fel încât, să asigure acoperirea costurilor efective de prestare a serviciului, de exploatarea în condiţii de eficienţă economică şi de siguranţă a infrastructurii aferente, autonomia financiară a operatorilor, şi să încurajeze realizarea investiţiilor pentru extinderea şi modernizarea reţelelor de iluminat public.

Din veniturile cuprinse în buget, pentru asigurarea iluminatului public autoritatea publică locală va plăti operatorilor prestatori contravaloarea lucrărilor efectuate. Contravaloarea prestării activităţilor de mentenanţă şi de modernizare a sistemelor de iluminat public se stabileşte cu respectarea principiului general al suportabilităţii serviciilor de utilităţi publice, în acelaşi timp ţinându-se cont şi de interesul economic al operatorului, care în urma activităţilor prestate vizează acoperirea costurilor, dar şi realizarea unei cote de profit.

Elementele de cost luate în calcul la fundamentarea valorii prestaţiilor din domeniul iluminatului public, în acord cu legislaţia în vigoare, sunt cele aferente: cheltuielilor de producţie şi de exploatare, cheltuielilor de întreţinere şi reparaţii, cele aferente amortizării capitalului imobilizat în active corporale şi necorporale, costurile pentru protecţia mediului, precum şi costurile financiare asociate creditelor contractate, şi costurile rezultate din contractele de delegare a gestiunii, de tipul redevenţei, la care se adaugă şi o marjă de profit.

Operatorul serviciului de iluminat public va efectua:
· lucrările de întreţinere şi exploatare, asigurarea cerinţelor stabilite prin regulamentul serviciului şi a caietul de sarcini, aferente sistemului de iluminat public, a iluminatului festiv aflat în proprietatea comunei NICOLAE BĂLCESCU, precum şi a sistemului de iluminat public aflat în proprietatea Delgaz Grid, de la punctele de delimitare, adică de la clemele de racord ale corpurilor de iluminat);
· realizarea unor posibile lucrări de extindere a iluminatului public, în zone nou construite şi unde există sesizări ale cetăţenilor.

Este important de precizat faptul că în vederea prestării serviciului, operatorul va trebui sa facă dovada deţinerii licenţei emisă de către ANRSC.

Fundamentarea alegerii tipului de gestiune a serviciului de iluminat public

Obligaţii ale autorităţii publice locale

		Aministraţie publică locală este obligată să reabiliteze, să întreţină şi să menţină sistemul de iluminat public (direct sau prin delegare de gestiune), astfel încât acesta să corespundă normelor impuse prin SR-EN 13201 Standard Iluminat Public, partea a 11-a Cerinţe de performanţă.
	
		De asemenea este obligată să înfiinţeze (dacă nu există) un serviciu de iluminat public, dar nu unul oarecare, ci unul capabil să respecte cerinţele impuse de ANRSC prin procedura de licenţiere/autorizare.

		Conform legislaţiei privind organizarea şi funcţionarea serviciilor de iluminat public, serviciile de iluminat public vor respecta şi vor îndeplini, în întregul lor, indicatorii de performanţă aprobaţi prin hotărâre Consiliului Local.
		In baza Legii nr. 230/2006, a serviciului de iluminat public, orice administraţie publică locală are următoarele obligaţii:
· de a elabora şi de a aproba strategia locală de dezvoltare a SIP şi a infrastructurii aferente, cu consultarea prealabiă a cetăţenilor;
· de a sprijini rezolvarea sesizărilor cu privire la deficienţele aparute în prestarea serviciului de iluminat public.
· de a planifica şi de a urmări lucrările de investiţii necesare asigurării funcţionării sistemului în condiţii de siguranţă şi la parametrii ceruţi prin prescripţiile tehnice.

Recomandări generale
Specific abordării iluminatului public în România este reducerea bugetelor pentru iluminatul stradal, în timp ce costurile cu energia şi întreţinerea şi menţinerea SIP cresc, în acest context, un rol major îl reprezintă relaţia cu distribuitorul de energie electrică, care a gestionat până acum cea mai mare parte a sistemelor de iluminat public. 

Cum însă acelaşi furnizor gestionează şi distribuţia casnică şi în mare măsură cea industrială, există o serie de probleme generate de acest fenomen:
· nu există un transfer protocolar de gestiune între distribuitorul de energie electrică şi autoritatea publică locală in conformitate cu prevederile Ordinului ANRE/ANRSC nr. 93/5/2007;
· nu există o diferenţiere clară în toate situaţiile a reţelelor de distribuţie de iluminat public faţă de celelalte reţele de distribuţie [casnic, industrial).

În acest context intervine şi problematica dată de preţul energiei electrice consumate. Este important de menţionat faptul că preţul energiei electrice este un factor extern, necontrolabil, în timp ce preţul unitar pentru modernizare poate fi controlat de către un posibil investitor. Este avantajos să se acţioneze pentru reducerea preţului unitar al modernizării, utilizându-se inclusiv tehnici şi tehnologii modeme de iluminat.

Preţul energiei electrice ca factor extern, conform previziunilor actuale, are tendinţă de creştere, tendinţă pe care piaţa liberă o poate accentua.

În situaţia în care are în vedere derularea activităţilor specifice serviciului de iluminat public în gestiune directă

Administraţia publică locală NICOLAE BĂLCESCU trebuie să demareze şi să implementeze o serie de etape, după cum urmează:
· efectuarea unei analize tehnice, economice şi sociale a stării actuale a sistemului; un astfel de studiu ar putea fi elaborat;
· încadrarea iluminatului public într-o listă fermă de priorităţi;
· determinarea gradului de suportabilitate a comunităţii privind un anumit nivel de investiţie în serviciul de iluminat;
· încheierea unui protocol privind intenţia primăriei, baza de date sau informaţiile specifice - planuri, scheme, tabele cantitative, informaţii privind funcţionarea, măsurarea, controlul sau deteriorarea elementelor din sistem;
· proiectarea, în etape sau pe ansamblu, a întregului sistem de iluminat în concordanţă cu normele impuse;
· înfiinţarea unui serviciu specializat cu personalitate juridica in subordinea Comunei NICOLAE BĂLCESCU, cu personal care ar trebui să se ocupe de activităţile specifice serviciului de iluminat public;
· cercetarea posibilităţilor de finanţare externă: operatori de iluminat, guvern, bănci, entităţi europene, alţi investitori interesaţi, soluţii alternative, etc.
Serviciul de iluminat public cuprinde următoarele activităţi: 
   a) iluminatul stradal rutier; 
   b) iluminatul stradal pietonal; 
   c) iluminatul arhitectural; 
   d) iluminatul ornamental; 
   e) iluminatul ornamental-festiv al comunei NICOLAE BĂLCESCU, județul BACAU.

Sistemul de iluminat public ce se află în administrarea Comunei NICOLAE BĂLCESCU trebuie să urmărească:
· aplicarea unor soluţii moderne;
· identificarea de soluţii, sisteme şi echipamente in scopul îmbunătăţirii calităţii iluminatului prin obţinerea unor parametri luminotehnici ridicaţi şi creşterii eficienţei energetice prin reducerea consumului de energie electrică şi a costurilor operaţionale de funcţionare a SIP.

Operaţiile de exploatare şi întreţinere, indiferent de modalitatea de gestiune aleasă, sunt reprezentate de:
· lucrări operative ce constau dintr-un ansamblu de operaţii şi activităţi pentru supravegherea permanentă a instalaţiilor, executarea de manevre programate sau accidentale pentru remedierea deranjamentelor, urmărirea comportării în timp a instalaţiilor;
· revizii tehnice ce constau dintr-un ansamblu de operaţii şi activităţi de mică amploare executate periodic pentru verificarea, curăţarea, reglarea, eliminarea defecţiunilor şi înlocuirea unor piese, având drept scop asigurarea funcţionării instalaţiilor până Ia următoarea lucrare planificată;
· reparaţii curente ce constau dintr-un ansamblu de operaţii executate periodic, în baza unor programe, prin care se urmăreşte readucerea tuturor părţilor instalaţiei la parametrii proiectaţi, prin remedierea tuturor defecţiunilor şi înlocuirea părţilor din instalaţie care nu mai prezintă un grad de fiabilitate corespunzător.
· verificare/repararea, montarea/demontarea sistemului de iluminat festiv la evenimente și sărbători
Periodicitatea lucrărilor de reparaţii curente este de 2 ani pentru corpurile de iluminat. Periodicitatea reviziilor tehnice pentru corpurile de iluminat au loc conform normativelor tehnice în vigoare sau în funcţie de specificaţiile fabricantului.
Pentru desfăşurarea serviciului de întreţinere a sistemului de iluminat (înlocuirea corpurilor de iluminat, braţele suport, becurilor şi clemelor înlocuiri de aparate, lămpi şi componente ale aparatajului electric - balasturi sau ignitere, console, şi întreţinerea iluminatului ornamental arhitectural), indiferent de modalitatea de gestiune a serviciului de ilumtnat public, este necesară următoarea dotare tehnică estimativă:
· autotelescop cu platformă PRB - valoare achiziţie în medie 450.000 lei;
· linie telefonică directă pentru comunicări operative şi dispecerat - valoare achiziţie în medie - 5.000 lei;
· mijloc de transport - valoare achiziţie în medie 35.000 lei;
· spaţiu pentru verificări - reparaţii şi depozitarea echipamentului electric şi utilităţile aferente acestuia - valoare ce reprezintă dotarea minimă a unui spaţiu deja existent şi plata utilităţilor pentru o perioadă de 5 ani, în medie 540.000 lei;
· echipe specializate şi dotate tehnic pentru întreţinerea sistemului de iluminat public, un şofer, un electrician şi un inginer care să deţină autorizaţie ANRE categoria IIIB; - valoare ce reprezintă cheltuielile cu plata salariilor celor trei persoane angajate pentru o perioadă de 5 ani, în medie 1.440.000 lei.
· licenţa ANRSC - contravaloarea serviciilor de consultaţă plătite în vederea obţinerii licenţei clasa 3, în medie 3.140 lei;
· echipamente şi truse specifice necesare derulării în condiţii optime a operaţiunilor specifice (Detector tensiune, Multimetru multifuncţional, Tester succesiunea fazelor, Microohmetru digital portabil, Trusa de scule - chei tubulare şi fixe, trusă electricieni, etc) - valoare medie 50.000 lei;
· echipamente de protecţie conforme pentru respectarea prevederilor de securitate şl sănătate în muncă (mănuşi electroizolante, cizme electroizolante, costum salopetă ignifug şi împotriva efectelor arcului electric, etc): valoare medie - 30.000 lei.
· Taxa acreditare ANRE – 15.500 lei
· Taxa acreditare ISO si mentinere 18.000 lei

Cheltuieli totale  = 2.586.640 lei


Din punct de vedere administrativ - organizatoric, măsura esenţială capabilă să ducă la atingerea indicatorilor de performanţă ai serviciului de iluminat public este: delegarea gestiunii prin una din formele legale agreate de Consiliul Local (concesionare, cumparare directă, etc.) către operatori specializaţi capabili să asigure exploatarea, întreţinerea, reabilitarea, modernizarea, extinderea şi mentenanţa sistemului de iluminat public din comuna NICOLAE BĂLCESCU în ansamblu, ca un tot unitar, pe baza unei strategii adecvate elaborate pe termen lung.
Eliminarea treptată a sistemelor de iluminat depăşite este o necesitate în curs de realizare, coroborată şi cu o pregătire corespunzătoare a celor care concep, realizează şi menţin sistemele de iluminat, pentru a evita greşeli care produc in anumite zone, erori care se pot şi trebuie eliminate.
In concluzie, problema importantă la ora actuală a iluminatului public în comuna NICOLAE BĂLCESCU este alegerea corectă a sursei de lumină cea mai modernă, cea mai adecvată vederii şi cea mai eficientă din punct de vedere economic, evitând alte surse depăşite tehnic, care nu fac altceva decât să degradeze mediul luminos. 

CONCLUZII

În tabelul care urmează au fost detaliate, pe baza argumentelor prezentate pe larg în prezentul Studiu de oportunitate, avantajele şi dezavantajele prestării serviciului de iluminat public atât în gestiune directă, cât şi în gestiune delegată.

GESTIUNEA DIRECTA

	AVANTAJE
	DEZAVANTAJE

	- Menţinerea	responsabilităţii operatorului faţă de populaţia deservită.
-Tarife mai mici decât în varianta
gestiunii delegate (neexistând profit).
-Menţinerea autorităţii nemijlocite
a consiliului local asupra activităţii.
-Posibilitatea susţinerii populaţiei
sărace de către primărie.
-Menţinerea autorităţii nemijlocite a
consiliului local asupra activităţii.
-Accesul la fonduri europene destinate
autorităţilor publice.
	-Ritm lent de întreţinere şi reparaţii, bazat exclusiv pe fluxul de numerar din exploatare si pe sumele puse la dispoziţie de către ordonatorul de credite.
-Unitatea administrativ teritorială ar
trebui să furnizeze fonduri şi garanţii
în calitatea de acţionar unic (dacă se
organizează o societate pentru operarea
serviciului).
-Costurile mari ce ar fi suportate de
administraţia locală în căzui gestiunii 
proprii la începerea activităţii: autovehicule,
utilaje si dotări specializate necesare
prestării serviciului, cheltuieli combustibil,
materii, materiale, personal calificat,
instruirea personalului (este obligatorie
pentru obţinerea licenţei de operare a
serviciului).
-Costurile de licenţiere ANRSC a, viitorului compartiment ce se va ocupa de iluminatul public.
-Costurile de operare ce vor fi suportate
integral pentru prima lună de activitate (şi
parţial pentru lunile următoare) până la
obţinerea veniturilor din operare, precum şi I acoperirea deficitului de încasări.




GESTIUNEA DELEGATA

	AVANTAJE
	DEZAVANTAJE

	-Parametrii serviciului vor fi clar definiţi în contract; prin intermediul unor mecanisme care impun ca majoritatea 1 riscurilor de execuţie şi de exploatare să treacă la operator.
-Din momentul când operatorul	 îşi
intră în drepturi, serviciile de întreţinere şi reparaţii se accelerează. Profitul 
operatorului va genera nevoia de schimbare urgentă a proceselor interne şi a relaţiilor cu clienţii.
-Unitatea administrativ teritorială va
avea calitatea de reglementator/supervizor
a conformării operatorului la cerinţele impuse în contract; şi nu de gestiunea 
directă a serviciului.
-Unitatea administrativ teritorială va
avea dreptul la control final asupra 
derulării serviciului, având posibilitatea de
a desfiinţa
-Administraţia locală trebuie sa îşi
adapteze rolurile de administrator şi
reziliere prevăzute în contract
-Unitatea administrativ teritorială are
putere decizională pentru ca în momentul încredinţării contractului, să adopte toate prevederile contractuale optime.
-Reducerea costurilor de întreţinere
prin utilizarea unui management
performant.
-Consiliul Local NICOLAE BĂLCESCU va avea flexibilitate politică şi dreptul de a face modificări unilaterale, deşi se prevăd şi compensaţii specifice în contractele bilaterale de operare cu clauza de compensare.
-Reducerea imixtiunii politicului în
deciziile de afaceri, efectuarea de investiţii
şi în politica de personal;
-Criteriile de management comercial se
pot îndeplini pentru a avea acces la o serie de fonduri (finanţări bancare, nerambursabile, etc.).
-Posibilitatea elaborării unei strategii
unitare, pe termen lung, pentru	exploatarea,
întreţinerea, modernizarea şi extinderea sau dezvoltarea sistemului de iluminat public.
-Optimizarea consumului de energie
electrică în paralel cu îmbunătăţirea calităţii iluminatului public şi reducerea impactului
asupra mediului.
	-Administratia locala trebuie sa isi adaptaze rolurile de administrator si reglementator pe durata contractului şi va trebui să se concentreze pe negociere, supervizare şi monitorizare.
-Unitatea administrativ teritorială
trebuie să asigure finanţarea prestării serviciului.	
-Monopol pe termen lung atribuit
operatorului - pot apărea unele dificultăţi de ieşire din contract în caz de ne-perfomanţă.
-Apare un risc nou, acela de a compensa modificările unilaterale sau chiar de a rezilia delegarea de gestiune în caz de activitate | defectuoasă a operatorului.	,
-Gestiunea	delegată nu este prin ea
însăşi o garanţie totală a unei performanţe mai bune, după cum nici capitalul privat nu este în delegarea de gestiune, în cazul în
care operatorul are activitate defectuoasă, prin intermediul clauzelor de penalizare şi de mod obligatoriu mai rapid şi mai ieftin.
-Trebuie negociat un contract detaliat
pentru operatori pe durata de câţiva ani (perioada data de nivelul investiţiilor efectuate în cicluri succesive, care trebuie amortizate).



Având în vedere:

· calculele şi situaţiile detaliate prin intermediul acestui studiu 
· la momentul de faţă în aparatul propriu de specialitate al primarului comunei NICOLAE BĂLCESCU nu există personal care ar trebui să se ocupe de serviciul de iluminat public, 

și 

ținând cont de cele prezentate în prezentul studiu, considerăm ca modalitatea de gestiune a serviciului de iluminat public pentru activitățile de întreținere și reparații a sistemului de iluminat public, verificare/repararea, montarea/demontarea sistemului de iluminat festiv la evenimente și sărbători în comuna NICOLAE BĂLCESCU, județul BACAU să fie gestiunea delegată, iar modalitatea de atribuire a contractului de servicii să fie prin achiziția directă.


INTOCMIT,
SC A&I CONSULTING SRL

